Mõned päevad tagasi lendas mu hea sõber aastaks ajaks Texasesse. Selle asemel, et egoistlikult muret tunda, kes minuga nüüd vaba aega veetmas käib ja kellele edaspidi oma nõmedaid pseudomuresid pihtida, täitis mind samasugune ootusärevus nagu teda. Mõelda vaid - uus algus, uus töö, uued inimesed, millised võimalused! Vajalikud loobumised käivad asja juurde. "Every time you win some, you lose some", ütles mulle kunagi üks paljureisinud sõber.